Long Tall Sally

«Long Tall Sally» er en sang av Little Richard som ble skrevet av Enotris Johnson, Robert Blackwell og Richard Penniman. Sistnevnte er Little Richards egentlige navn. Han ga ut sangen på singel i mars 1956. Singlen nådde førsteplass på rhythm and blues lista på Billboard, og holdt seg der i 19 uker.Whitburn, Joel (2004). Top R&B/Hip-Hop Singles: 1942-2004. Record Research.

 Bakgrunn 

Robert Blackwell hadde produsert Little Richards singel Tutti Frutti som gjorde det greit på hitlistene, men de likte dårlig at Pat Boone lagde en coverversjon som han også fikk en hit med. Til tross for at de tjente penger på royalties, følte de seg utilpass med at Boone lagde sin variant. Derfor bestemte de seg for å lage en sang som hadde et tempo som Boone neppe ville være i stand til å gjennomføre. En populær disc jockey som kalte seg Honey Chile introduserte Blackwell for en jente ved navn Enotris Johnson som var ivrig etter å tjene penger til sin syke tante Mary. Hun hadde skrevet et bruddstykke av en sang. Blackwell og Richards var ikke beigeistret for til å begynne med, men siden disc jockey'en var såpass populær, ble det til at de studerte teksten. De la merke til en linje på tekstarket hennes:

De syntes det var en bra linje og trodde at Boone neppe ville greie å synge den. Little Richard øvde en del på å synge strofen kjapt, samtidig som han og Blackwell skrev ferdig sangen. De tok feil angående Boone; han lagde en versjon av «Long Tall Sally» også.White, Charles (2003)The Life and Times of Little Richard. The Authorised Biography. London, Omnibus Press ISBN 0-71199-761-6 s 60-62

 Personell på originalGillett, Charlie (1996). The Sound of the City: The Rise of Rock and Roll (2. utgave.). New York: Da Capo Press. ISBN 0-30680-683-5 s. 26. 

Little Richard – piano, vokal
Edgard Blanchard – gitar
Frank Fields – bass
Lee Allen – tenorsaksofon
Alvin «Red» Tyler –  barytonsaksofon
Earl Palmer –  trommer

 The Beatles' versjon 

The Beatles hadde «Long Tall Sally» på sitt repertoar fra 1957 til 1966. Det var den siste sangen de spilte på sin siste konsert 29. august 1966 på baseball banen Candlestick Park i San Francisco.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 88

De spilte inn sin versjon søndag 1. mars 1964 i Abbey Road Studios. Det var den første søndag de noensinne var i studio. Etter å ha gjort seg ferdig med «I'm Happy Just to Dance with You», satte produsent George Martin seg bak piano mens Paul McCartney plasserte seg bak mikrofonen. De trengte kun en tagning uten pålegg for å få sangen fiks ferdig til utgivelse.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 41

The Beatles' versjon av «Long Tall Sally» ble først utgitt 20. april 1964 på albumet The Beatles' Second Album i USA. I Storbritannia ble den først utgitt 19. juni 1964 på EP'n Long Tall Sally.Lewisohn, Mark (1988). The Beatles Recording Sessions s. 200/201

 Personell 

Paul McCartney: bass, vokal
John Lennon: rytmegitar
George Harrison: sologitar
Ringo Starr: trommer
George Martin: piano

Det som spesielt skiller denne studioversjonen og alle konsertopptakene eller variantene de spilte inn for BBC, er at George Harrison spiller begge gitarsoloene (altså på studioversjonen). I stereoversjonen er gitarene plassert i hver sin kanal, og man hører at begge soloene stammer fra samme gitar. Studerer man filmopptak med The Beatles hvor de fremfører «Long Tall Sally», ser man at Lennon spiller første gitarsolo, og Harrison den andre. Ellers sang McCartney «I saw uncle john with long tall Sally» på studioversjonen, mens på konserter og for BBC sang han «I saw uncle John with bald headed Sally» George Martins piano er heller ikke med på andre varianter.

 Andre albumutgivelser hvor «Long Tall Sally» er inkludert 

Rock and Roll Music – utgitt 7. juni 1976.
Past Masters 1 – utgitt 7. mars 1988.

 «Long Tall Sally» versjoner fremført i BBC radioLewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 356 
 Programtittel:  Innspillingsdato:  Kringkastet: Side by Side  1. april 1963  13. mai 1963 Saturday Club  21. mai 1963  25. mai 1963 Pop Go The Beatles  16. juli 1963  13. august 1963 Saturday Club  30. juli 1963  24. august 1963 Saturday Club  31. mars 1964  4. april 1964 Top Gear  14. juli 1964  16. juli 1964 From Us To You  17. juli 1964  3. august 1964

 Konsertversjoner av «Long Tall Sally» med The Beatles som er offentlig utgitt 

Live at the BBC kom ut i 1994 og versjonen fra Pop Go The Beatles (kringkastet 13 august 1963), ble med på samlingen. Opptaket ble innspilt i BBC Paris Theatre.Live at the BBC – informasjon fra hefte som fulgte med utgivelsen s. 28
8. april 1977 ble Live! at the Star-Club in Hamburg, Germany; 1962 utgitt. «Long Tall Sally» er blant sangene. Dessverre er lydkvaliteten ikke bra, spesielt McCartneys stemme kommer dårlig fram. Opptaket stammer fra sent i desember 1962 hvor de hadde et engasjement i Hamburg.Weiner, Allen J. (1992). The Beatles: The Ultimate Recording Guide. Facts on File. ISBN 0-81602-511-8
På Anthology 1 er det et opptak fra 19. april 1964 hvor de spilte inn TV-programmet Around the Beatles<ref>Anthology 1 – informasjon fra hefte som fulgte med utgivelsen s. 37/38</ref>
23. august 1964 var gruppen i Hollywood Bowl i Los Angeles og avsluttet med «Long Tall Sally».Lewisohn, Mark (1992). The Complete Beatles Chronicle s. 169/170 Siden Beatles-fans hylte og skrek ustanselig, ble McCartneys stemme ganske oppjaget.

Ellers har Paul McCartney fremført «Long Tall Sally» etter at The Beatles ble oppløst. På veldedighetskonserten Prince's Trust 10th Anniversary Birthday Party fremførte han blant annet «Long Tall Sally». Opptaket ble gjort 20. juni 1986 på Wembley Arena og ble utgitt på CD 24. april 1987Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 211/212/219

Referanser

 Eksterne lenker 
Sangteksten 

Kategori:Sanger fra USA
Kategori:Sanger fra 1956
Kategori:Singler fra 1956
Kategori:Beatles-innspillinger skrevet av andre
Kategori:Elvis Presley-sanger